La Pasas

La Pasas ( arba La Paz de Ayacucho, , ) – miestas šiaurės vakarų Bolivijoje, vienas didžiausių šalies miestų. Bolivijos vyriausybės būstinė (oficiali sostinė yra Sukrė). La Pasas įsikūręs Altiplano aukštikalnėse, ~3700 m aukštyje, La Paso upės slėnyje. Sudaro aglomeraciją su El Altu. Yra tarptautinis oro uostas. Praeina Panamerikos plentas, pasiekia Antofagastos–Bolivijos geležinkelis. Tai pagrindinis šalies ekonomikos centras (sutelkta apie 75 proc. apdirbimo pramonės): išvystyta tekstilės, maisto, odos, avalynės, cemento pramonė.

Mieste klesti amatai, gaminami sidabro, aukso, keramikos dirbiniai. Yra universitetas, nacionalinis Tlahuanako muziejus, teatrai. Bankų, finansų ir draudimo bendrovių būstinės, užsienio valstybių atstovybės. Išlikę XVIII a. rūmai ir bažnyčios (Šv. Pranciškaus 1784 m., Šv. Dominyko XVIII a., Šv. Dievo Motinos katedra 1830–1933 m.). Yra aukščiausias pasaulyje Hernando Sileso futbolo stadionas.

60 proc. La Paso gyventojų yra indėnai (aimarai, kečujai, čoliai).

 Etimologija 

Vietos indėnai miestą nuo seno vadina Čukijapu – tai reiškia „auksinis dvaras“.Acta de Fundación de la ciudad de nuestra Señora de La Paz. Jorgemachicado.blogspot.com (tikrinta 2025-11-02). 1548 m. spalio 20 d. La Paso miestą įkūrė ispanų kapitonas Alonso de Mendoza šiek tiek atokiau nuo Čukijapu, Lachos vietovėje. Pilnas miesto pavadinimas buvo Nuestra Señora de La Paz („Mūsų taikos mergelė Marija“), taip norint įprasminti taiką po kruvinų konkistadorų tarpusavo kovų. Šias kovas sukėlė Gonzalo Pizarro sukilimas.Alberto Crespo Rodas (1998). 450 Anos De La Fundación De La Paz. Cochabamba, Bolivia: Canelas.

 Istorija 

1548 m. spalio 20 d. miestą indėnų aimarų gyvenvietės vietoje įkūrė ispanų konkistadoras Alonsas de Mendosa ir pavadino Nuestra Senjora de la Pasu (Nuestra Señora de la Paz, „Švč. Taikos Dievo Motina“, dabartinis pavadinimas nuo 1827 m.). Miestas kelis kartus buvo nuniokotas per indėnų sukilimus.

Nuo šalies nepriklausomybės iki 2010 m. tai buvo faktinė šalies sostinė. Vėliau ji galutinai perkelta į Sukrę.

 Sportas 
 Club Bolívar – futbolo klubas; rungtyniavo aukščiausioje lygoje.Club Bolívar pagal Globalsportsarchive
 Club ABB – futbolo klubas; rungtyniavo aukščiausioje šalies lygoje.Club ABB pagal SOCCERWAY
 Namų rungtynes žaidžia Hernando Siles stadione (), talpinančiame 41,1 tūkst. žiūrovų.

 Galerija 

 Šaltiniai 

 Nuorodos 


Kategorija:Bolivijos miestai